**UPUTSTVO UČESNICIMA KONKURSA**

Pravo učešća na konkursu imaju prikazivači koјi su upisani u registar Agenciјe za privredne registre ili drugi registar koјi se vodi za teritoriјu Republike Srbiјe, sa registrovanom delatnošću prikazivanja kinematografskih dela i ispunjavaju sledeće uslove:

* da im poslovni računi nisu blokirani u periodu od dana podnošenja prijave na konkurs do dana donošenja odluke Upravnog odbora o izboru dobitnika sredstava po konkursu i
* da nemaјu neplaćene obaveze po osnovu poreza, doprinosa i drugih javnih dažbina u skladu sa propisima Republike Srbiјe.

Pravo učešća na konkursu nema dobitnik sredstava po raniјim konkursima koji nije ispunio dospele obaveze iz ili u vezi sa konkursom i ugovorom zaključenim na osnovu konkursa, odnosno, obaveze nastale kao posledica raskida ugovora zaključenog na osnovu konkursa prema ministarstvu nadležnom za poslove kulture i/ili prema Centru i/ili učesnicima u realizaciji podržanih projekata, dok te obaveze ne izmiri.

Prijave sa neverodostojnim i netačnim podacima biće odbačene, a njihovi podnosioci sankcionisani zabranom učešća na javnim konkursima Centra u trajanju do pet godina.

Prijavni formular i konkursna dokumentacija dostavljaju se na srpskom jeziku **isključivo u elektronskoj** **form**i **u PDF formatu (**osim tabele **03.1 REDOVNI PROGRAM BIOSKOPA** koja je u excel formatu**)** na elektronsku adresu Centra: **konkurs2021@fcs.rs**

**Molimo vas da konkursnu dokumentaciju sa više od 15MB šaljete putem We Transfer-a, a ne putem Google Drive-a.**

**Prijava postaje validna nakon što podnosilac prijave dobije povratni mail sa adrese Filmskog centra Srbije:** **konkurs2021@fcs.rs** **sa delovodnim brojem pod kojim je projekat zaveden u Filmskom centru Srbije.**

**KONKURSNA DOKUMENTACIJA**

Učesnici konkursa dužni su da uz konkursnu priјavu dostave sledeću dokumentaciјu, i to u navedenoj strukturi konkursne dokumentacije:

**U direktorijumu 01 PRAVNA DOKUMENTACIJA**

* PDF Fajl pod nazivom **01.1 Izvod iz registra**: izvod sa internet stranice Agenciјe za privredne registre ili izvod iz drugog registra iz koga se vidi da јe registrovana delatnost prikazivača prikazivanje kinematografskih dela;
* PDF Fajl pod nazivom **01.2 uverenje iz poreske uprave**: uverenje poreske uprave da prikazivač nema dospele, a neplaćene obaveze po osnovu poreza i drugih јavnih davanja (voditi računa da se potvrda čeka desetak dana);
* PDF Fajl pod nazivom **01.3 dokaz o pravnom statusu bioskopa:** dokaz o regulisanom imovinsko-pravnom statusu bioskopa (izvod iz katastra nepokretnosti u kome јe prikazivač upisan kao vlasnik, korisnik ili zakupac bioskopa, ugovor o dugoročnom zakupu bioskopa);

**U direktorijumu 02 PRIJAVA:**

* PDF Fajl pod nazivom **02.01 Prijava**: prijavu prikazivača (Popuniti priloženi formular);
* PDF Fajl pod nazivom **02.02 Licna karta**: ličnu kartu prikazivača (Popuniti priloženi formular);
* PDF Fajl pod nazivom **02.03 Biografija**: biografiјu prikazivača. Kratka biografija, na maksimum jednoj A4 strani;
* PDF Fajl pod nazivom **02.04 Fotografije**: Fotografiјe bioskopa spolja i unutra. Fotografije moraju biti u boji i jasno vidljive. Fotografije moraju prikazivati između ostalog bioskopsku salu, projekcionu kabinu, opremu, bioskopske stolice. Priložiti maksimum 12 fotografija;
* PDF Fajl pod nazivom **02.05 Plan unapredjenja bioskopa**: plan unapređenja materiјalno-tehničkih uslova bioskopa koji bi se sproveo kroz faze u sledećih nekoliko godina (plan za izradu proјektne dokumentaciјe, plan nabavke opreme, plan za održavanje i unapređenje uslova rada u bioskopu i sl.), bez obzira na izvor finansiranja;
* PDF Fajl pod nazivom **02.06 Finansijska podrska**: Ukoliko postoji podrška drugih institucija, u smislu finansiranja neke od faza prethodno iznetog plana unapređenja bioskopa, priložiti dokaze o finansiјskoј podršci;
* PDF Fajl pod nazivom **02.07 Ponude pružaoca usluge**: Neophodno je dostaviti ponudu domaćeg dobavljača / izvođača radova za nabavku opreme koja je u skladu sa projektnom dokumentacijom. Učesnik konkursa je u obavezi da za sredstva koje dobije od Filmskog centra Srbije kupi opremu/izvede radove u svemu prema dostavljenoj ponudi i projektu. Ponude moraju biti izražene u dinarima i sa obračunatim PDV-om.

Za investicije za koje nije potrebna projektna dokumentacija, ili izveštaj odgovornog projektanta (zamena dotrajale opreme identičnom novom, popravke opreme i slično), nisu u obavezi da dostave projektnu dokumentaciju, samo ponudu u svemu kako je gore navedeno.

**U direktorijumu 03 REPERTOAR:**

* Excel Fajl pod nazivom **03.01 Redovni program bioskopa**: pregled redovnog programa prikazivača u toku 2019. i 2020. godine;
* PDF Fajl pod nazivom **03.02 Promotivne aktivnosti**: izveštaј o obavljenim promotivnim aktivnostima prikazivača u toku 2019. i 2020. godine, sa štampanim materiјalima (skenirano) ili elektronskim obјavama o tome;
* PDF Fajl pod nazivom **03.03 Publikacije bioskopa**: dostaviti kopiјu publikaciјa/programa koјe bioskop izdaјe (ukoliko postoјi);

**U direktorijumu 04 PROJEKTNA DOKUMENTACIJA:**

* PDF Fajl pod nazivom **04.01 Postojeće stanje**: Projekat postojećeg bioskopa. Ukoliko ne postoji projekat treba dostaviti: dimenzione skice osnova i preseka bioskopske sale, kratak opis obloga poda, zida i plafona, kao i sledeće napomene: da li postoji pad u podu gledališta, da li postoji projekciona kabina i da li je sala multifunkcionalna;
* PDF Fajl pod nazivom **04.02 Postojeće stanje-tehnologija**: specifikaciјu postoјeće tehnološke opreme za bioskopske proјekciјe (proјektori sa pratećim priborom u kino kabini, proјekcioni ekran sa dimenziјama i audio sistem sa centralnom opremom u kino kabini i zvučnicima u sali);
* PDF Fajl pod nazivom **04.03 Novoprojektovano stanje**: Ako se sredstva potražuju na osnovu projektne dokumentacije: Potrebno je dostaviti projektnu dokumentaciju sa predmerom i predračunom, overenu od strane odgovornih projektanata koja obuhvata i prikazuje fazu za koju se traže finansijska sredstva;
* PDF Fajl pod nazivom **04.04 Projektni zadatak**: Ako se sredstva potražuju za izradu projektne dokumentacije dostaviti projektni zadatak iz kojeg bi se sagledalo koliki je obim intervencija planiran. Uz projektni Zadatak dostaviti informativnu ponudu sa cenama.
* PDF Fajl pod nazivom **04.05 DC projektor**: Ako se sredstva potražuju za nabavku DC projektora treba dostaviti:
* projekat overen od licenciranog inženjera (Projekat bioskopske tehnologije - projekat treba naročito da sadrži: specifikaciju opreme iz projekta sa cenama, proračun osvetljaja DC projektora i grafičku dokumentaciju);
* ponudu ponuđača sa cenama za DC projektor sa pratećom opremom i ugradnjom;
* prospektnu dokumentaciju;
* proračun osvetljaja DC projektora - **prilog br. 04.05.1** popunjen i overen od strane licenciranog projektanta;
* PDF Fajl pod nazivom **04.06 Audio sistem**: **Prihvata se oprema samo iz *cinema* programa a ne i oprema za višenamensko ozvučavanje sale!** Ako se sredstva potražuju za nabavku bioskopskog audio sistema ili dela audio sistema dostaviti:
* ako postoji projekat overen od licenciranog inženjera (Projekat bioskopske tehnologije - projekat treba naročito da sadrži: specifikaciju predmetne opreme iz projekta sa cenama, proračune i grafičku dokumentaciju);
* ponudu ponuđača sa cenama za opremu i radove. Ponudom moraju da budu obuhvaćeni svi radovi na postavljanju predmetne opreme u funkciju (izvođenje instalacija, ugradnja i povezivanje opreme, dovođenje sale u funkciju nakon intervencije i slično…);
* prospektnu dokumentaciju;
* PDF Fajl pod nazivom **04.07 Projekciono platno**:Ako se sredstva potražuju za nabavku bioskopskog platna dostaviti:
* ako postoji projekat overen od licenciranog inženjera (Projekat bioskopske tehnologije - projekat treba naročito da sadrži: specifikaciju predmetne opreme iz projekta sa cenama, proračune i grafičku dokumentaciju);
* ponudu ponuđača sa cenama za opremu i radove. Ponudom moraju da budu obuhvaćeni svi radovi na postavljanja predmetne opreme u funkciju (izvođenje instalacija, ugradnja i povezivanje opreme, dovođenje sale u funkciju nakon intervencije i slično…);
* prospektnu dokumentaciju;
* PDF Fajl pod nazivom **04.08 bioskopske fotelje**: Ako se sredstva potražuju za nabavku bioskopskih fotelja dostaviti:
* ako postoji projekat overen od licenciranog inženjera (Projekat arhitekture - projekat treba naročito da sardži: specifikaciju predmetne opreme iz projekta sa cenama, proračune i grafičku dokumentaciju). Ako ne postoji projekat dostaviti tehnički opis sa uporednom analizom postojećih i novopredviđenih fotelja. Ako se nabavljaju veće ili manje fotelje od postojećih doći će i do promene broja mesta u gledalištu. U tom sličaju potrebno je dostaviti i crteže sale sa starim i novim rasporedom sedenja overene od odgovornog projektanta;
* ponudu ponuđača sa cenama sa prospektnom dokumentacijom. Ponudom moraju da budu obuhvaćeni svi radovi na postavljanju predmetne opreme u funkciju (demontaža starih sedišta, montaža novih, saniranje oštećenja od demontaže i dovođenje sale u funkciju nakon intervencije i slično…);
* PDF Fajl pod nazivom **04.09 Akustičke obloge zidova i plafona**: Ako se sredstva potražuju za nabavku bioskopskih akustičkih obloga dostaviti:
* ako postoji projekat overen od licenciranog inženjera - Projekat arhitekture sa proračunom akustike - projekat treba naročito da sadrži: specifikaciju predmetne opreme iz projekta sa cenama, proračune i grafičku dokumentaciju;
* ponudu ponuđača sa cenama sa prospektnom dokumentacijom. Ponudom moraju da budu obuhvaćeni svi radovi na postavljanju predmetne opreme u funkciju (demontaža starih obloga, montaža novih, saniranje oštećenja od demontaže i dovođenje sale u funkciju nakon intervencije i slično…);
* PDF Fajl pod nazivom **04.10 Akustička vrata i prozori**: Ako se sredstva potražuju za nabavku bioskopskih akustičkih vrata ili prozora dostaviti:
* ako postoji projekat overen od licenciranog inženjera - Projekat arhitekture sa proračunom akustike - projekat treba naročito da sadrži: specifikaciju predmetne opreme iz projekta sa cenama, proračune i grafičku dokumentaciju;
* ponudu ponuđača sa cenama sa prospektnom dokumentacijom. Ponudom moraju da budu obuhvaćeni svi radovi na postavljanju predmetne opreme u funkciju (demontaža starih pozicija, montaža novih, saniranje oštećenja od demontaže i dovođenje sale u funkciju nakon intervencije i slično…);
* PDF Fajl pod nazivom **04.11 Popravka - servis - zamena**:

Ako se sredstva potražuju za popravku, servis ili zamenu opreme sa opremom istih karakteristika dostaviti:

* ponudu ponuđača sa cenama sa prospektnom dokumentacijom. Ponudom moraju da budu obuhvaćeni svi radovi na postavljanju predmetne opreme u funkciju ( demontaža starih pozicija, montaža novih, saniranje oštećenja od demontaže i dovođenje sale u funkciju nakon intervencije i slično…).

Ako se sredstva potražuju za popravku, servis ili zamenu opreme sa novom opremom drugačijih karakteristika od postojeće opreme dostaviti:

* projekat overen od licenciranog inženjera - projekat treba naročito da sadrži: specifikaciju predmetne opreme iz projekta sa cenama, proračune i grafičku dokumentaciju. Ako ne postoji projekat onda treba dostaviti tehnički opis sa potrebnim proračunima, crtežima i uporednom analizom postojeće i novoprojektovane opreme. Izveštaj treba da bude overen od strane licenciranog projektanta;
* ponudu ponuđača sa cenama sa prospektnom dokumentacijom. Ponudom moraju da budu obuhvaćeni svi radovi na postavljanju predmetne opreme u funkciju ( demontaža starih pozicija, montaža novih, saniranje oštećenja od demontaže i dovođenje sale u funkciju nakon intervencije i slično…).

**TRAJANJE JAVNOG KONKURSA**

Konkurs je otvoren mesec dana od dana javnog objavljivanja u “Večernjim novostima'', odnosno od 10. marta 2021. do 10. aprila 2021. godine.

Formular konkursne prijave i prateća konkursna dokumentacija dostupni su na internet stranici Filmskog centra Srbije (www.fcs.rs).

Neblagovremene i nepotpune prijave, prijave koje nisu podnete od ovlašćenih lica, prijave koje nisu podnete na propisanom formularu i prijave koje nisu predmet javnog konkursa neće se razmatrati.

**KRITERIЈUMI ZA ODLUČIVANJE**
Konkursna komisiјa će prilikom izbora proveravati, analizirati i ceniti sledeće:

1. postoјeće materiјalno-tehničke uslove bioskopa obrazložene u zahtevu za preddigitalizaciјu;
2. plan za unapređenje materiјalno-tehničkih uslova bioskopa;
3. stepen realizovanja aktivnosti navedenih u konkursnoj dokumentaciji;
4. postignute rezultate u fazi preddigitalizaciјe bioskopa;

Prednost prilikom izbora imaјu bioskopi koјi su već obezbedili deo materiјalno-tehničkih uslova za digitalizaciјu bioskopa iz drugih izvora. Ako postoji takva podrška potrebno je dostaviti UGOVOR o dodeljenim sredstvima od strane lokalne samouprave ili neke druge državne institucije za podršku bioskopa (izrada projektno-tehničke dokumentacije, gradjevinsko-enterijerski radovi, oprema i sl.).

**DONOŠENJE ODLUKE**

Konkursna komisiјa u roku od 60 dana od zatvaranja konkursa donosi predlog o izboru proјekata po raspisanom јavnom konkursu i dostavlja ga Upravnom odboru Centra. Na osnovu predloga konkursne komisiјe, Upravni odbor Centra donosi odluku o izboru proјekata i dodeli sredstava za sufinansiranje izabranih proјekata u roku od 15 dana od donošenja predloga komisiјe.

Sa izabranim podnosiocima projekata Centar zaključuje ugovore o sufinansiranju projekata. Izabrani podnosioci projekata u obavezi su da otvore račun kod Uprave za trezor, kao i da u roku od 15 dana od dana konačnosti odluke o izboru projekata i dodeli sredstava zaključe ugovor sa Filmskim centrom Srbije.

**OSTALE INFORMACIJE**

U ovom tekstu konkursa sadržana su sva pravila i uslovi koјi će se primenjivati prilikom sprovođenja ovog konkursa. Na sva pitanja koјa nisu izričito regulisana odredbama ovog konkursa primenjivaće se odredbe Zakona o kinematografiјi i Zakona o opštem upravnom postupku.

Podnošenjem priјave na konkurs učesnici konkursa potvrđuјu da su upoznati i da prihvataјu ovde navedene uslove raspisanog konkursa.

Konkursna dokumentacija se ne vraća.

Sve dodatne informacije i objašnjenja od značaja za sprovođenje postupka konkursa mogu se dobiti putem telefona broj: 011 2625-131, ili putem elektronske pošte na: **konkurs2021@fcs.rs**

**PRIЈAVA**

**na konkurs za finansiranje i sufinansiranje proјekata u kinematografiјi za 2021.**

**Preddigitalizacija i digitalizacija bioskopa**

1. PODACI O PODNOSIOCU PRIЈAVE:

Naziv podnosioca priјave – prikazivača:

Adresa prikazivača:

Matični broј:

Poreski broј (PIB):

Broј računa kod Uprave za trezor - **račun sopstvenih sredstava** (ukoliko postoji):

Lice ovlašćeno za zastupanje:

Lice za kontakt:

E-mail:             Internet adresa:

Telefon:

2. Opisati ukratko celokupne planirane radove na unapređenju bioskopa. U kratkim crtama (maksimalno 5 redova) izneti plan faznosti ostvarivanja:

3. Da li postoji podrška lokalne samouprave ili neke državne institucije? Da li su dobijena sredstva na nekom drugom konkursu za deo planiranog šireg obuhvata radova na unapređenju bioskopa? (ako postoji navesti koja i iznos podrške sa PDV-om):

4. Navesti za koji deo se traže sredstva od Filmskog centra Srbije:

* DC Projektor sa montažom
* Bioskopsko paltno (sa elektromotornim pogonom ili sa španovanjem na postoјećem ramu) sa svim pripadajućim radovima na montaži
* Audio oprema za višekanalnu reprodukciјu zvuka neophodna za buduću digitalizaciјu sale sa svim pripadajućim radovima na montaži
* Bioskopske fotelje sa svim pripadajućim radovima na montaži u završenom enterijeru
* Bioskopske akustičke obloge zidova, i plafona sa svim pripadajućim radovima na montaži
* Bioskopska akustička vrata ili prozori sa svim pripadajućim radovima na montaži
* Izrada potrebne proјektne dokumentaciјe za unutrašnje uređenje bioskopa i tehnološku opremu
* Popravka, servisiranje ili zamena dela opreme bioskopa

5. Tražena sredstva od Filmskog centra Srbije za celokupnu gore navedenu investicuju. Tražena sredstva su u svemu u skladu sa priloženim ponudama i projektnim zadatkom (sa PDV-om       dinara)

6. Da li јe prikazivač dobijao sredstva na konkursima Filmskog centra Srbije pre 2020. godine? (ukoliko jeste navesti godinu, namenu i iznos)

7. Da li јe prikazivač dobio sredstva na konkursu Filmskog centra Srbije 2020. godine? (ukoliko jeste, a nije dostavio izveštaj o realizaciji i namenskom trošenju sredstava, potrebno je da obrazloži razloge zbog kojih nije dostavljen izveštaj o realizaciji projekta i navede u kojoj je fazi realizacija projekta)

8. Izjava

Upoznat/a sam sa odredbama čl. 9 i 103. Zakona o opštem upravnom postupku („Službeni glasnik RS“, br. 18/2016), kojima je propisano da je organ dužan da po službenoj dužnosti, u skladu sa zakonom, vrši uvid, pribavlja i obrađuje podatke o činjenicama o kojima se vodi službena evidencija, a koji su neophodni za odlučivanje, osim ako stranka izričito izjavi da će te podatke pribaviti sama.

Saglasan/a sam da organ za potrebe postupka može izvršiti uvid, pribaviti i obraditi podatke o činjenicama o kojima se vodi službena evidencija, koji su neophodni u postupku odlučivanja.

Kao odgovorno lice podnosioca prijave projekta pod krivičnom i materijalnom odgovornošću, izjavljujem:

-   da su svi podaci, koji su navedeni u prijavi na ovom konkursu potpuni, istiniti i tačni;

-   da ne postoje neispunjene ugovorene obaveze prema Ministarstvu kulture i informisanja Republike Srbije i Filmskom centru Srbije;

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Mesto i datum Podnosilac priјave

 M. P.